經數: 一七七六

經名:維摩義記卷第三本

頁數: 四八一

上              欄

慢. 若起我想妄心如水. 五陰集用我人之相

如水中月. 於此門中佛性緣起集用之我及

本識中無始[&FFFF]#習我塵種子如空中月. 由依

此本. 我妄想中妄相五陰集用人現如水中

月. 此復爲本. 如空中月. 於彼事識我見心中.

五陰集用我人相現如水中月. 妄心妄境宜

相起. 故約法論者. 亦有二種. 一起妄心. 1二

起妄心. 本識之心及本識中無始熏習妄想

種子如空中月. 由依此本. 於彼妄相虛僞法

中心想見等妄想心生. 如水中月. 此復爲本.

如空中月. 於彼事相陰界入中事識心生. 如

水中月. 若起妄法妄心爲水. 妄法如似水中

之月. 於此門中. 佛性緣起陰界入法及本識

中無始熏習法塵種子. 如空中月. 由依此本.

妄想心中陰界入等虛僞相現. 如水中月. 此

復爲本. 如空中月. 事識心中陰界入等事相

法起. 如水中月. 汎論如是. 今約衆生分齊言

耳. 水月旣然. 鏡中像等類亦同爾. 後五句中

妄情所取我性本無. 是故說言如第五大第

六陰等. 又復假名人相亦無. 是以說言如第

五大第六陰等. 於色法中唯有地水火風四

大. 更無第五. 成身法中唯有五陰. 更無第六.

如第七情. 情猶識也. 於事識中唯有六識. 更

無第七. 何故如是. 六根之外無第七根. 六塵

之外無第七識. 通妄及眞說七說八. 理亦無

傷. 今唯就事故無第七. 生識法中唯有六根

及與六塵十二入法. 無第十三. 根塵識等隨

別開分. 唯十八界無第十九. 良以此等畢竟

無法似身無我. 故取爲喩. 法空觀中先喩後

中              欄

合. 喩別十五言皆可知. 上來觀生明其法緣

及無緣義. 下明修慈. 於中文殊先問起發. 若

作是觀不見人法. 云何行慈. 維摩下答. 菩薩

觀無自念. 爲生說如斯法. 是眞行慈. 是義云

何. 爲生說前空無我法. 能令衆生捨有證空.

卽是第一義樂與人. 故得名慈. 問曰. 無人爲

誰說乎. 此如上解. 前明修相. 自下第二明其

成相. 先辨後結. 辨中有二. 一明慈體性. 二行

羅漢下明慈行德. 明慈體中句別有九. 相從

爲四. 初有五句明慈離相. 次有兩句明慈體

堅. 次有一句明慈體淨. 下有一句. 明慈體廣.

此慈佛性眞心爲體. 眞心離相常住不壞. 淸

淨廣大慈亦如之. 故此文中隨而具辨. 前離

相中初句是總. 後四是別. 2前就總中行寂滅

慈. 列其名字. 慈體無爲. 遠離一切煩惱業苦.

故云寂滅. 無所生故. 釋顯其相. 證實離妄. 故

無所生. 就後別中行不熱慈離煩惱因. 煩惱

燒人名之爲熱. 慈行離之故曰不熱. 無煩釋

之. 行等之慈離煩惱果. 無有三世分段果別.

故名爲等. 等三世故. 釋顯其相. 行無諍慈明

離業因. 善惡相違名之爲諍. 慈行離此故曰

不諍. 無起釋也. 行不二慈明離業果. 內外不

合釋顯其相. 十二入中六根名內. 六塵名外.

內3和合能生六識. 故名爲合. 菩薩眞慈證實

以成. 契實眞慈性如虛空無內外別. 是故名

爲內外不合. 此前五句明慈離相. 次有兩句.

明慈體堅行不壞慈不爲緣4[&FFFF]#. 慈卽佛性體

離相. 慈亦如之. 故緣不壞. 畢竟盡故釋不壞

義. 離相窮極名畢竟盡. 行堅固慈自體堅固.

下              欄

心無毁故釋顯堅義. 眞心爲體故不可毁. 無

毁故堅. 次有一句明慈體淨. 行淸淨慈列其

名字. 諸法性淨釋顯其相. 如來藏中妙淨法

界名諸法淨. 慈卽彼成. 故慈淨矣. 下有一句.

明慈體廣. 行無邊慈列其名字. 如空釋也. 理

性平等名爲虛空. 慈行同彼名如虛空. 虛空

界廣無有分限. 慈行亦爾. 故曰無邊. 前明慈

體. 下明慈德德義虛融行無不統. 無不統故

一備一切. 一切成一. 一備一切慈通衆行. 故

涅槃云. 我說是慈有無量門. 一切成一萬行

皆慈. 故此文中遍就諸行以彰慈矣. 於中初

先約人分異. 行自然下約行辨異. 前約人中

從下向上次第論之. 行羅漢慈約人列名. 破

結釋也. 羅漢專以斷結爲行. 故慈行中有破

結義. 說爲羅漢. 外國語中三名相逼. 一阿羅

漢此云無生. 亦云無者. 二阿盧漢此云殺賊.

三阿羅呵此云應供. 今破結賊. 當阿盧漢. 而

賢聖中多無此名. 故就羅漢明破結賊. 行菩

薩慈約人列名. 安生釋也. 菩薩專以安生爲

行. 故於慈中有安生義. 說爲菩薩. 行如來慈

約人列名. 得如釋也. 乘如實道來成正覺. 是

如來義. 故慈行中有證如義說爲如來. 行佛

之慈約人列名. 覺生釋也. 自覺覺他是其佛

義. 故慈行中有覺生義說爲佛慈. 問曰. 今此

明菩薩行. 菩薩正應行菩薩慈. 云何宣說行

羅漢慈乃至佛慈. 菩薩遍學一切法. 故上來

約人. 自下第二約行辨異. 於中合有十六. 句

別通論. 慈行俱是利他. 隨相且分. 初之三句

自行利人. 次有一句化行益物. 次有七句自

經數: 一七七六

經名:維摩義記卷第三本

頁數: 四八二

上              欄

行利人. 下有五句化行益物. 就初三中. 行自

然慈列其名字. 無因釋也. 如涅槃說. 因世諦

慈得第一義慈. 第一義慈不從因緣. 此亦如

之. 修時假緣得實反望. 從來無因. 無因可從.

故曰自然. 行菩提慈列其名字. 菩提胡語. 此

□名道. 圓通之道說爲菩提. 慈行圓通. 故名

菩提. 第一味故釋顯其相. 證菩提時體外無

緣. 故等一味. 義如上辨. 行無等慈列其名字.

下不能齊故曰無等. 斷諸愛故釋顯其相. 體

眞窮極上無所欣. 名斷諸愛. 次下一句化行

益物. 行大悲慈列其名字. 分相論之慈悲各

異. 今據攝相慈亦成慈. 導以大乘釋顯其相.

次七復明自行利人. 於中初句是其證行. 後

六敎行. 前證行中行無厭慈列其名字. 行常

在空故曰無厭. 亦可依空常化不□. 故曰無

厭. 觀空無我釋顯其相. 下敎行中六度差別.

行法施慈就檀明慈. 檀有財法無畏之別. 今

論法施. 餘略不辨. 無遺惜故釋顯其相. 有法

盡施故無遺. 惜. 行持戒慈就戒明慈. 戒行敎

人名持戒慈. 化毁釋也. 行忍辱慈就忍明慈.

忍行安他名忍辱慈. 護彼我故釋顯其相. 護

是捨義. 捨於彼我故不親己[&FFFF]#□於彼而行惱

害. 行精進慈就進明慈. 勤化衆生名精進慈.

荷負衆生釋顯其相. 行禪定慈就禪明慈. 禪

行益人故名爲慈. 不受味故釋顯其相. 得禪

愛著名爲受味. 味則捨他. 菩薩不味故能化

益. 行智慧慈就慧明慈. 慧行益人名智慧慈.

無不知時釋顯其相. 善知衆生應受化時. 隨

而攝取名無不知. 此前七句約就自行以論

中               欄

慈益. 下五復明化行益物. 於中初句化他身

巧. 中間三句化他心淨. 末後一句化他行益.

化他巧中行方便慈列其名字. 化行善巧故

曰方便. 一切示現釋顯其相. 巧現異化故曰

方便. 如觀世音種種異現名爲方便. 化他心

中. 行無隱慈化他心直. 心無諂僞故無隱覆.

直心淸淨釋顯其相. 行深心慈化他心慇. 化

心慇厚故名爲深. 不雜釋之. 以心深故不雜

懈怠. 又以深故不雜異心. 行無1誰慈化他心

實. 實心饒益故無虛□. 不虛釋也. 化他益中.

行安樂慈列其名字. 令得佛樂釋其相. 上來

別論. 菩薩之慈爲若此也. 總以結之. 上來慈

竟. 下次明其悲喜捨行. 皆初文殊問以起發.

維摩後答. 何謂爲悲問悲無量. 所作功德皆

與一切衆生共之. 對問辨釋. 餘處多說. 與樂

名慈拔苦稱悲. 依如涅槃. 除無利益拔苦名

慈. 與其利樂說以爲悲. 今此所論悉不同彼.

利他行體說以爲慈. 所得共他. 目之爲悲. 隨

己所得盡欲與他名共一切. 何謂爲喜問喜

無量. 2所有饒益歡喜無悔. 對問辨釋. 餘處

多說. 見佛得利慶悅名喜. 今此益他不悔名

喜. 義之左右. 何謂爲捨問捨無量. 所作福祐

無所□望對問辨釋. 福利衆生蔭祐一切. 不

□名利不望3及報. 捨此貪心故名爲捨. 經中

說捨汎有七種. 一心性平等. 亡懷稱捨. 情無

存著. 故曰亡懷. 二於衆生捨離一切怨親等

□. 目之爲捨. 三捨一切貪瞋等過. 名之爲捨.

四見生得脫不復憂念. 放捨名捨. 五證空平

等離相名捨. 六自捨己樂施與他人. 說之爲

下              欄

捨. 如涅槃說. 七益衆生無所希望. 名之爲捨.

今此所論義當後門. 上來利他. 下明自行. 於

中合有十二問答. 相從爲三. 初一明心一切

智心. 次一明其念衆生心. 後十明其離有爲

心. 此三巧觀互以相成. 就初番中文殊先問.

生死有畏當何所依. 問以起發. 維摩下答. 當

依如來功德力者. 依心佛智度生死也. 依義

不同. 汎釋有三. 一異相歸依. 依憑他佛而度

生死. 二自德歸依. 自心當來菩提功德. 三自

實歸依. 三歸眞性是己自體. 息妄趣心名曰

歸依. 如涅槃說. 今此所說義當第二. 自依當

來所成佛歸而治生死. 第二深念衆生心中.

文殊先問. 欲依如來當於何住. 維摩下答當

住度脫一切衆生. 無上菩提獨善不階. 故心

佛德須度衆生. 此擧化他自成佛法. 第三厭

離有爲心中. 有十問答. 初四問答尋其行原.

後六問答推其患本. 就前四中. 初二問答明

離煩惱. 後二離業. 離煩惱中. 欲度衆生當何

所除. 問先起後. 除其煩惱對問辨釋. 自有煩

惱不能解人. 故欲度生須斷煩惱. 欲除煩惱

當何所行. 問前起後. 當行正念對問辨釋. 一

切煩惱由邪念生. 故斷煩惱須行正念. 就離

業中. 云何行正問前起後. 答曰當行不生不

滅. 略明離業. 何法不生何法不滅. 問前起後.

不善不生善法不滅. 廣明離業. 不善不生敎其

離障. 善法不滅敎其修治. 上來四番尋其行

原. 下六問答推其患本. 初善不善孰爲本者.

問前起後. 孰謂誰也. 前善不善用誰爲本. 身

爲本4言對問辨釋. 五陰報身而爲本也. 身孰

經數: 一七七六

經名:維摩義記卷第三末

頁數: 四八三

上              欄

爲本轉問身本. 欲貪本者. 明其陰身四住煩

惱而爲本也. 四住惑中貪欲增强. 受身所依.

故偏擧之. 又問欲貪孰爲本者. 轉問貪本. 答

曰虛妄分別本者. 明前四住用七識中虛妄

分別而爲本也. 於彼妄心所起法中. 分別違

順好惡等異名妄分別. 猶地持中念不念等

三種妄想. 依此三妄起貪□癡. 故爲貪本. 又

問. 虛妄孰爲本者. 轉問妄本. 答曰[&FFFF]#倒想爲

本者. 明妄分別七識心體而爲本也. 七識妄

心1是想見. 三倒所收. 名[&FFFF]#倒想. 非四[&FFFF]#倒.

四倒乃是四位所攝. 虛妄本. 故宜別之. 此

[&FFFF]#倒想猶地持中自性差別攝受積聚三妄所

攝. 又問倒想孰爲本者. 轉問倒本無住本者.

明前倒想八識眞心而爲本也. 如人眠夢報

心爲本. 眞心無緣無所依託. 故曰無住. 又問.

無住孰爲本者. 轉問眞本. 答曰無住則無本

者. 明眞體常更無依託. 所以無本. 如色依空

空更無本. 文殊師利從無住本立一切法者.

明從眞心建立一切虛妄法也. 故經宣說. 三

界虛妄唯眞心作. 若知此本. 虛妄之法自然

息滅. 故須推之. 品初至此明其所行

維摩義記卷第三(本)

維摩義記卷第三(末)

下明所成. 所行是其功用之道所成是其無

功用德. 所成有二. 一所成人. 二所成事. 依前

利他化益天女. 成就出世不思議德名所成

中              欄

人. 依前自利. 成就淨報所居之室具八未有

名所成事. 此皆寄約維摩顯之. 理通一切. 文

中有三. 一明天女聞說現身. 二卽以天華散

菩薩下寄化顯德. 三爾時維摩語舍利下辨實

顯德. 就初段中. 時維摩室彰其處也. 有一天

女列其人也. 此乃鬼神通名爲天. 與華嚴中

夜天相似. 見諸大人聞所說法. 彰現所由. 便

現其身. 正明現身. 聞說心喜. 所以現身. 又此

天女因說成德. 德成起用. 用應物情. 所以現

身. 第二. 寄化顯德之中. 宗意有二. 第一爲顯

天女之德. 第二爲彰維摩之室具八未有. 隨

文以心. 言義有八. 一明菩薩於華不著. 二舍

利言天止此室其已久下. 不離文字而說解

脫. 三舍利不復已離□怒癡下. 不離三毒而

得解脫. 四舍利言善哉已下. 明無得證. 五舍

利問汝於三乘爲何心下. 明其所心. 六舍利

言汝何以不轉女身下. 明無所轉. 七舍利問

汝於此沒當生何下. 明無所生. 八舍利問汝

久如得三菩提下. 明無所得. 就此八中兩門

分別. 一遣相分別. 無得無離. 二顯實分別. 實

得實離. 遣相門中相從爲四. 一明無離. 二明

無得. 三明無捨. 四明無取. 八中初三. 明其無

離. 次一無得. 次二無捨. 後二無取. 是義云

何. 初之三分. 明諸菩薩知相卽如三業無離.

初一身業不離五塵. 第二口業不離文字. 第

三意業不離三毒. 其次一分. 明諸菩薩知如

絶相無得無證. 如外無心. 故無能得亦無心

外如相可取. 故無所證. 其次兩分. 復明菩薩

知相卽如身心無捨. 於中初分. 明其內心不

下              欄

捨三乘. 後明身報不捨女像. 後之兩分. 復明

菩薩知如絶相無生無取. 於中初分. 明身平

等無生可取. 後分明其內心平等無果可取.

遣相如是. 顯實門中相從爲六. 義爲三對. 言

其六者. 初之一分. 寄對聲聞明如實治. 處塵

不染. 次有兩分. 寄對2聲聲聞明如實脫. 在

垢無縛. 此二一對. 次有一分. 明如實德. 無證

爲證. 次有一分. 明如實願. 三乘等心. 此二一

對. 次有兩分. 明如實身. 現無所捨當無所生.

末後一分明如實心. 無得爲得. 此二一對. 就

初段中文別有六. 第一天女爲欲誡諸菩薩

聲聞心行差別. 以華普散. 二華至下明諸菩

薩聲聞心別華至有異. 以諸菩薩離相心成.

華至則落. 聲聞弟子取相未遣. 華至不墮. 三

一切弟子神力去下. 明諸聲聞恥花偏著神

力遣之而不能去. 四爾時天女問舍利下. 天

女問其去花之意. 五舍利. 答花綵非是出家

嚴具名不如法. 六天曰下. 天女隨答以理敎

呵. 於中先呵. 若於佛法出家已下. 以理敎示.

就前呵中. 勿謂此花爲不如法. 隨答正呵. 所

以下釋. 先徵後解. 花無分別. 明患非境. 仁者

自生分別想耳. 推過歸人. 就下敎中六句三

對. 皆初非小. 後顯其大. 三中初對約行分異.

第二約心. 第三約惑. 初中. 若於佛法出家

有所分別爲不如法. 是非小也. 若無分別是

如法等. 是顯大也. 若無分別是則如法. 汎

立道理. 觀諸菩薩花不著下. 就大顯德. 此是

初對. 譬如人畏非人得便如是弟子畏生死

故色聲香味觸得其便. 此復非小. 已離畏者

經數: 一七七六

經名:維摩義記卷第三末

頁數: 四八四

上              欄

一切五欲不能爲也. 還是顯大. 此是兩對. 結

習未盡花著身耳. 此復非小. 結習盡者花不

著也. 此復顯大. 此三對三番非小令人厭捨.

三番顯大使人[&FFFF]#心. 自下第二. 明卽文字而

說解脫. 於中四對. 一舍利. 問天止此室其已

久如久近如何故曰久如. 天女1眞答如耆年

解脫. 年長曰耆. 天女以彼舍利長舊呼爲耆

年. 耆年脫來我居此室. 二舍利錯解. 止此久

耶. 天女尋徵. 耆年解脫亦何如久. 天女之意.

將舍利弗平性無縛以爲解脫. 此解脫來無有

時節. 取2彼彼類己身之實性. 安住維摩如實

境界亦無久近. 凡聖所依實無二故. 舍利今

者. 謂得道來名爲解脫. 將此類彼. 故答久耶.

天女知錯. 故卽徵責. 耆年解脫亦何如久. 三

舍利覺失默然不答. 天女尋責. 如何耆舊大

智而默. 道其耆舊彰其學久. 云其大智顯其

能答. 仁旣耆舊而有大知. 何故默然. 四舍利

反答. 其解脫者無所言說. 故吾於是不知所

云. 天女因答以理敎呵. 於中四句. 一以理正

敎. 言說文字皆解脫相. 何須捨言. 二所以下

釋. 先徵後解. 言解脫者非內非外不在兩間.

明脫同字. 文字亦不內不外不在兩間. 明字

同脫. 是義云何. 十二入中六根名內. 六塵名

外. 約對此二說爲兩間. 字脫體實皆無所有.

體旣不有說何爲內. 說何爲外及在兩間. 此

義不異. 故說文字皆解脫相. 謂同解脫之實

相耳. 三以理結呵. 是故舍利無離文字說解

脫也. 四所以下釋. 先徵後解. 一切諸法皆解

脫相. 類以顯之. 諸法性寂無定無繫. 卽是解

中              欄

脫. 文字亦爾. 是故不應捨離文字別說解脫.

自下第三. 明卽三毒而辨解脫. 舍利初問. 不

復以離□怒癡等爲解脫乎. 舍利聞前一切諸

法是解脫相. 故爲此問. 天女下答. 佛爲慢人

說離□等爲解脫者. 簡小異大. 小乘之人實

未究竟. 生究竟相名增上慢. 佛爲是人說離

□等以爲解脫. □卽是貪. 怒卽是瞋. 癡卽是

無明. 若無慢者佛說□等卽是解脫. 彰大異

小. □怒癡等云何. 卽是解有兩義. 一就化說.

諸佛菩薩雖得涅槃而常現起. 故下文言. 八

萬四千諸煩惱門而諸衆生爲之疲勞. 諸佛

卽以此法而3住佛事. 又復下說. 菩薩現起一

切煩惱名通佛道. 地經說爲發起勝行. 二就

實說. 貪瞋癡等用眞爲體. 窮其體性卽眞解

脫. 故經說言. 凡夫未成佛菩[&FFFF]#爲煩惱. 聖若

成佛時煩惱卽菩提. 共此相似. 如人迷解迷

方卽正. 非於迷外別心正方. 解知貪等卽眞

解脫. 雖得解脫. 不捨貪等. 自下第四. 明無得

證. 初先舍利嘆問起發. 汝何所得以何爲證

辨乃如是. 天女下答. 無得無證故辨如是. 以

理正解. 何者是得. 何者是證. 而復宣說無得

無證. 然得與證通釋. 是一隨義別分. 異有三

種. 一約解行二門分別. 解觀納法名之爲得.

行心相應說以爲證. 二約空有二行分別. 有

行成就說以爲得. 空行成就說以爲證. 三約

滅道二門分別. 道行成就名之爲得. 滅果相

應說以爲證. 無得無證汎解有三. 一約人分

別. 得證在人. 菩薩見實知無我人. 故無得證.

與前文中衆生彌勒如故無得其義相似. 二

下              欄

約法分別. 法謂身心. 身心契會名得名證. 菩

薩窮觀身心本無. 故無得證. 與上文中菩提

不可身得心得其義相似. 三就理分別. 如理

空寂無可□取故無得證. 又如體常不可取

捨. 故無得證. 又如無處故無得證. 與下文中

菩提無處無得相似. 由去妄想得證之情. 實

慧無□. 故辨如是. 所以下釋. 先徵後解. 若有

得證則於佛法爲增上慢. 擧失顯得. 見我能

證增上之法名增上慢. 有得證者必有此過.

我無此過故無得證. 自下第五. 明其所心. 初

舍利弗問以起發. 汝於三乘爲何志心. 天女

下答文別有二. 一就化他三乘等心. 以聲聞

法化衆生故. 我爲聲聞. 以因緣法化衆生故.

我爲□支佛. 大悲化生我爲大乘. 二就自利

唯心大乘. 於中有四. 初一喩一合. 汎明一切

入此室者. 但心佛德不樂二乘. 法從喩稱. 故

說爲香. 二其有釋梵四王已下. 擧他類己. 明

一切衆入此室者. 聞斯上人講說妙法. 皆樂

佛香發心心. 三吾止此下. 明己同他. 入此室

來純聞大乘發心願心. 此卽顯己維摩所成.

吾止此室十二年者. 彰其時分. 卽相而辨. 居

其室來始十二年. 約法以論. 菩薩住於一一

地中4若攝一切諸地功德. 天女所成十二住

德. 皆依此成名十二年. 初不聞說聲聞□支.

明己不心小乘所以. 但聞菩薩大慈大悲明

己偏心大乘所由. 四此室常現八未曾下. 總明

自5地. 入此室中心大所以. 以此室中具八未

有故. 有入者悉皆心大不心餘乘. 此卽彰彼

維摩所成不思議事. 於中初列八未有事. 誰

經數: 一七七六

經名:維摩義記卷第三末

頁數: 四八五

上              欄

有見斯不思議下. 約事顯心. 前中初總. 次列.

後結. 文顯可知. 自下第六. 明無所轉. 初先舍

利問以起發. 汝德如是應當自在. 女身弊惡

今有. 何以不轉女身. 天女下答明其無轉. 於

中有三. 第一天女明己無轉. 令其生信. 二譬

如下寄喩反問. 1合其生解. 三卽時天女以神

通下. 變女在彼令其證知. 初中我從十二年

來. 彰其分齊. 居其室來心女不得. 故云十二

心女人相了不可得. 當何轉者. 正明無轉. 男

女之相就陰身說. 觀陰體空. 故心不得. 心旣

不得知何所轉. 第二段中. 初先就喩反問舍

利. 譬如幻師化作幻女若有人問何以不轉

爲正問不. 幻師卽是天女眞身. 化作幻女天

女應身. 問人卽是舍利弗是. 次舍利弗以理

正答. 不也總答. 幻無定相當何所轉. 釋以辨

答. 天女下卽取其所答. 類顯諸法彰問不應.

一切諸法亦復如是無有定相. 汎擧諸法類

同前幻. 云何乃下. 彰問不應. 第三段中. 文

別有二. 一就舍利變男爲女令知無轉. 二卽

時天女還攝神下. 就舍利弗變女爲男令知

無在. 前中五句. 一天女以力變舍利弗令如

天女. 天自化身如舍利弗. 此卽八地能以自

身作衆生身. 以衆生身作自身矣. 二天女問

何以不轉. 三舍利答. 以天女像. 身爲女也.

而答言下. 口言答也. 不知何轉. 明無所轉.

女卽無女. 故無所轉. 而變爲女. 明非無轉.

無轉*非有. 而變非無. 第四天女約其所答彰

顯一切. 舍利若能轉此女身則一切女亦當

能轉. 約前舍利不知何轉. 明一切女悉皆無

中              欄

轉. 反以言之. 舍利若能於無女處能轉女身.

一切女人實亦無女. 於無女處亦應能轉. 舍

利不能於無女處轉於女身. 一切2人於無女

處亦不能轉. 云何使我轉於女身. 如舍利

弗非女現女一切女人亦如是下. 約前舍利

而變爲女. 明一切女悉皆有轉. 如者是其指

斥之辭. 如舍利弗非女現女. 牒前舍利而變

爲女. 一切女人亦如是等. 類顯餘也. 類之云

何. 如舍利弗體實非女而現女身. 一切女人

亦復如是. 體實非女. 隨其業幻變以爲女. 良

以非女變爲女故. 雖現女身而實非女. 我亦

如是. 雖現女身而非是女. 更何須轉. 五是故

已下. 引說證成. 是一切女非女爲女. 雖現女

人而非女. 故佛說諸法悲男非女. 自下第二.

就舍利弗變女爲男. 令知無在. 於中亦五. 第

一天女自攝神力. 令舍利身還復如故. 二天

女問女身色相今何所在. 三舍利答. 女身色

相無在不在. 卽身非女. 故曰無在. 亦非有女

捨此之彼名無不在. 亦可現無名爲不在. 亦

非先有後除爲無名不在. 亦可現無名爲無

在. 先化在身名無不在. 第四天女約其所答

類顯諸法. 明法無在. 一切諸法亦復如是無

在不在. 解有兩義. 一法體非有. 故曰無在. 此

自體無. 非是先有後除爲無名無不在. 二法

體非有名爲無在. 法相非無名無不在. 五夫

無在下. 引說證成. 自下第七. 明無所生. 舍利

初問. 汝於此沒當生何所. 天女類答. 佛化所

生吾如彼生. 如來化身生則無生. 滅則無滅.

故取類己. 舍利次領佛化所生無沒生也. 沒

下              欄

猶滅矣. 天女下. 復取其所言類顯一切如佛

化生生則無生滅則無滅. 自下第八. 明無所

得. 於中三番. 初舍利問久如得阿□菩提. 天

女反答如舍利弗還爲凡夫. 我乃當得. 二舍

利弗彰己作凡無有是處. 天女約之明己有

得阿□菩提亦無是處. 初先略辨. 所以下釋.

菩提無處故無得者. 如上文說. 菩提離相. 是

故不可身得心得. 今言無處故不可得別是

一義. 問曰菩提在於後際. 云何無處. 釋言. 據

凡望於菩提. 菩提在當. 若據菩提實性以論.

體外無凡. 旣無生死凡夫在此. 焉得宣說菩

提爲彼. 故無住處. 以無處故. 修證無所故無

得者. 三舍利弗乘言作難. 現今諸佛證得菩

提. 過去已得未來當得如□河沙. 皆謂何乎.

天女下釋. 於中. 初先解釋三世非三世義. 汝

得阿羅漢道已下. 解釋諸佛得無得義. 前中

初言世俗文字說三世. 簡相異實. 非謂菩提

有去來今. 明實異相. 是義云何. 汎解有四. 一

就眞應相對分別. 應化在時故有三世. 眞則

常住猶如虛空無去來今. 二就眞中性淨方

便相對分別. 依如涅槃性淨之果悉名涅槃.

方便之果說爲菩提. 是則菩提[&FFFF]#緣修生. 雖

三世攝涅槃之體性出自古. 不從緣生. 非去

來今. 若依金剛般若論等. 菩提門中自有性

淨方便之別. 方便修生說有三世. 性淨體常

非三世攝. 無去來今. 第三直就性淨之中. 約

就修證而爲分別. 性淨菩提[&FFFF]#緣修顯. 修別

前後. 淨非一時. 故有三世. 約證反望從來常

淨. 以常淨故. 無隱無顯非因非果. 以是義故

經數: 一七七六

經名:維摩義記卷第三末

頁數: 四八六

上              欄

無去來今. 此之一義與涅槃中捨世諦慈得

第一義慈. 第一義慈不從因緣其言相似. 第

四直就性淨之中. 約緣就實而爲分別. 據緣

望實緣外有實. 緣外之實息緣方會. 會之前

後. 故有三世. 就實論實實外無緣. 緣旣不有

誰來覆我. 故本無隱. 本旣無隱豈有今顯. 實

性常寂不隨緣變. 以是義故無去來今. 汎解

如是. 今時所辨義當第三. 又據第四理亦無

傷. 上來對難解釋三世義. 下復對難明得無

得. 於中. 天女先問舍利得羅漢耶. 舍利次答

無得而得. 解有三義. 一得羅漢時滅離情取

名無所得. 得此無得名爲而得. 二滅離情取

名爲無得. 證無我理名爲而得. 三見法無性

無可貪取名爲無得. 得此無得故復1無得. 天

女下卽約其所答. 明佛菩薩得菩提義無得而

得. 解亦有三. 一息情取名爲無得. 得此無得

名爲而得. 二息情取名爲無得. 故涅槃中說

十無得. 證相應名爲得. 故涅槃中宣說. 菩

薩得第一義. 得道菩提及以涅槃. 故非無得.

三眞性常寂無修無證名無所得. 此無得法

本爲妄隱. [&FFFF]#緣修顯名爲而得. 是則無得從

緣修得. 反至得時得於無得. 上來第二寄化

顯德. 自下第三. 辨實顯德. 於中. 初明自利之

德. 以本顯下明利他德. 前自利中. 爾時維摩

語舍利弗天女已曾供養九十二億佛已. 彰

昔所修. 已能遊等. 明先所成. 前所修中應供

多佛. 今言九十二億佛者. 當應現報一身爲

論. 後所成中. 已能遊戱菩薩神通. 明其用勝.

此八地上淨佛國土自在行也. 所願具足彰

中              欄

其德備. 得無生忍明其證深. 住不退轉顯其

位高. 七地已上同得無生. 今住不退是八地

上. 法流水中任運上昇名住不退. 他利可知

佛道品者. 通相論之一切所修皆菩薩行. 悉

是佛道. 於中分別. 捨相趣寂是菩薩行. 證

寂起用名爲佛道. 今修此道因以標品. 名佛

道品. 上來兩對是自分行. 自下第三. 是勝進

行. 約位且分. 自分在於六地已還. 準依地經

六地已還. 修習捨相趣寂行故. 勝進在於七

地已上. 準依地經七地已上. 修方便智發起

菩薩殊勝行故. 實則兼通. 就此品中初明所

行. 普現問下彰其所成. 前所行中初明通道

彰其行體. 下說煩惱爲如來種. 顯其行本成

前行非通道之義. 前中初先問答正辨. 後總

結之. 就正辨中有兩問答. 文殊問言菩薩云

何通達佛道. 是初問也. 菩薩行非名通佛道.

對問總答. 染法非是出世正道名爲非道. 諸

佛常以此法化人名爲佛道. 菩薩行此名通

佛道. 問曰. 非道菩薩應斷何用行乎. 如上所

辨. 法有三門. 一是對治修捨之門. 有惡悉除

有善皆習. 故上文言. 不善不生善法不滅. 二

息相門. 善惡俱離. 乃至無有一法可存. 故論

說言. 法尙須捨何肉非法. 三立相門. 染淨俱

行. 言行染者如地經說發起勝行. 此中所說

行非通道. 下文宣說. 八萬四千諸煩惱門. 而

諸衆生爲之疲勞. 諸佛以此而作佛事. 如是

等也. 行淨可知. 問曰. 直爾修淨便足. 何用行

染. 解有四義. 一約行分別. 行有自利利他之

異. 自行修淨化他現染. 現染對破聲聞偏淨.

下              欄

修淨對破凡夫偏染. 故上文言. 非垢非淨是

菩薩行. 第二約就化人分別. 人有凡聖. 化凡

現染. 化聖修淨. 又復人有大小之別. 敎大起

染. 化小唯淨. 三隨法分別. 法有世間涅槃之

異. 願隨世間必須現染. 欲心涅槃必須修淨.

四顯實分別. 如來藏中有二種門. 一是寂滅

眞如之門. 二是緣起作用之門. 欲證是二必

須了因. 欲入寂門必須修淨而作了因. 欲隨

用門必須行染以爲了因. 有此多義. 故今此

中現行染法通達佛道. 然此染行人言唯應.

他見我作義實不作. 此乃一相非謂一切. 若

唯應者. 今此所修豈可是其應通佛道. 地經

所說發起勝行. 豈如是其應殊勝行而非實

乎. 實有所修那得唯應. 於中分別有修有成.

修必力□學起. 非我不爲. 成有三義. 一約情

分別. 他見我爲我實不作. 作染之情聖已斷

故. 二約因分別. 所現染用皆是大悲願力因

起. 非直他見. 三約法分別. 所現染用皆是緣

起三昧法門之所示現. 如如意珠雨衆寶物.

故涅槃云. 大般涅槃能建大義. 金剛三昧種

種示現. 如華嚴中善財所心法界之門各有作

用. 如是等也. 旣從悲願法門力起. 何得定說

我實不爲[&FFFF]#是化見. 又問云何行於非道. 重

問起發. 下對廣辨. 文別有四. 一起凡夫行. 二

從示入聲聞已下. 起二乘行. 三示入貧下. 隨

生死行. 四現涅槃下. 入涅槃行. 四中前二凡

聖相對. 後二生死涅槃相對. 初中有二. 一現

凡夫集生死行. 二示行□下. 現起凡夫障道

之行. 集生死中明其現起煩惱業苦行. 五無

經數: 一七七六

經名:維摩義記卷第三末

頁數: 四八七

上              欄

間而無惱□. 現起業因. 殺父. 殺母. 殺羅漢.

破和合僧. 出佛身血. 是其五也. 此五業重受

苦相續. 因從果稱. 故曰無間. 凡夫五逆瞋惱

心起. 菩薩不爾. 故無惱□. 至地獄等. 示受苦

果. 至于地獄餓鬼畜生. 是三塗難. 至于地獄

無罪垢者. 地獄. 實從罪業所招. 菩薩化受故

無罪垢. 至于畜生無有無明□慢等者. 如涅

槃說. 貪瞋癡慢多生地獄. 從地獄出受諸畜

身. 菩薩不爾. 雖現受之而無煩惱. 故無無明

□慢等過. 至于餓鬼而具德者. 餓鬼. 多由□

貪所致. 菩薩不爾. 雖現處之而多福善. 名

具功德. 行色無色不爲勝者. 是上二界長壽

天難. 欲界人天非難不論. [&FFFF]#單雖難文略不

擧. 示行貪等現起煩惱. 三毒可知. 下起凡

夫障道行. 中初起凡夫損己之行. 示入魔下.

明起凡夫惱他之行. 損己行中初示□等. 明

無正行. 下示諂等. 無行方便. 前中初言示行

□貪現起檀障. 而捨內外不惜身命. 則實能

施. 身內財外. 亦行毁禁. 現起戒障. 而安淨戒

小罪大懼. 明實堅持. 示行瞋□. 現起忍障. 而

常慈忍. 明實柔軟. 示行懈怠. 起精進障. 難修

功德. 明實策勤. 示行亂意. 明起禪障. 而常念

定明實安靜. 示行愚癡. 現起慧障. 而通世間

出世間慧. 明實博知. 善達五明名通世間. 覺

了眞諦名通出世. 下彰諂慢. 妨心正法是故

名爲無行方便. 於中三句. 示行諂僞現有卑

下. 形曲名諂. 心虛曰僞. 而善方便隨諸經義.

明實巧直. 而善方便□前[&FFFF]#也. 巧便隨物故

非曲[&FFFF]#. 隨諸經義. □前僞也. 心依法義故無

中              欄

虛僞. 示行□慢現起慢高. 而於衆生猶如□

梁. 內實卑陸荷負一切. 故於衆生猶如橋梁.

示行諸惱. 現起染過. 除[&FFFF]#除慢起餘煩惱. 而

心常淨明實不染. 上來明起損己之行. 示入

於魔. 起惱他行. 順佛智慧. 明實善益. 正法敎

人名順佛慧. 上來第一明起凡行. 自下第二.

起二乘行. 示入聲聞現同小乘. 而爲衆生說

未聞法. 實有大解. 示入□支. 現同中乘. 而成

大悲敎化衆生. 實有大心. 自下第三. 隨生死

行. 於中十句. 前之九句現在所爲. 末後一句

未來所作. 就前九. 初之五句在苦無惱. 後之

四句處染不汚. 就前五中. 示入貧窮. 現有所

乏. 而有寶手功德無盡. 內實□盈如轉輪王

主藏之臣. 寶從手出名爲寶手. 此句依果. 下

四正報. 示入形殘. 現有缺漏. 而具相好以

自莊嚴. 1寶報殊美. 示入下賤. 現處卑劣. 而

生佛種具諸功德. [&FFFF]#[&FFFF]#尊高. 示入羸醜. 現居

衰漏. 而得那羅衆生樂見. 色身堅妙得. 那羅

延. 色身堅也. 那羅胡語. 此云堅牢. 衆生樂見

色身妙也. 示入老病現有衰退. 永斷病根超

越死畏. 法身康盛. 上來五句在苦無惱. 自下

四句處染不汚. 初二無愛. 次一無癡. 後一無

見. 就前二中. 示有資生現居□逸. □觀無常

實無所貪. 內除保愛. 示有妻妾現處塵染. 而

常遠離五欲□. 內心□淨. 此明離愛. 現於訥

鈍外示愚拙. 而成辨才總持無失. 內實明利.

此明離癡. 示入邪濟現同外道. 而以正濟渡

諸衆生. 心無異執. 此明離見. 上來九句現在

所爲. 下二明其未來所作. 現入諸道六趣皆

下              欄

生. 而斷因緣實行常淨. 上來第三隨生死行.

自下第四入涅槃行. 現於涅槃應取小滅. 不

斷生死常隨諸有. 上來第一問答正辨. 文殊

師利能如是行爲通佛道. 總以結之. 上來通

道明其所行. 下說煩惱爲如來種. 彰其行本

成前行非通佛道義. 云何成前. 良以煩惱是

佛種故. 向前行非名通佛道. 文中有二. 一問

答正辨. 二迦葉述[&FFFF]#. 前中維摩先問起發. 何

等爲種. 前通佛道維摩自說. 今如來種何不

自論反問文殊. 釋言. 維摩上來宣說行非通

道. 恐人不信. 故今反問文殊佛種. 欲令宣說

成己所辨. 異人同說明理決定. 文殊下答. 純

說一切煩惱惡法爲如來種. 何故而然. 爲欲

成前行非通道. 所以偏擧. 問曰. 生死煩惱業

等違障佛道. 云何說之爲如來種. 汎解有三.

一佛性緣起集成凡夫不善五陰. 此不善陰

體. 是眞心能爲如來正因種子名如來種. 故

涅槃云. 無明等結悉是佛性. 性猶種也. 二不

善衆生能厭生死. 上心佛道故名一切惡不善

法爲如來種. 故地持云. 以有煩惱樂心淨法

名以有因. 因猶種矣. 三有煩惱者能行非道

攝取衆生. 以此能起通佛道行名如來種. 今

此所論義當後二. 文中初說煩惱惡法爲如

來種. 日何謂下問答解釋. 前中有其十二句

別. 一有身爲種. 二十五有生死之報名爲有

身. 說此有身爲佛種也. 第二無明有愛爲種.

前身苦果. 此是集因. 煩惱無量無明有愛2有

分根本. 所以偏說. 第三宣說貪瞋癡等三毒

爲種. 義如別章. 此應具論. 第四宣說四倒爲

經數: 一七七六

經名:維摩義記卷第三末

頁數: 四八八

上              欄

種. 生死之法實無1常無我不淨. 妄計以爲常

樂我淨. 是其四也. 第五宣說五蓋爲種. 貪瞋

睡眠2悼悔及疑是其五也. 第六宣說六入爲

種. 眼等六根名爲六入. 第七宣說七識處爲

種. 欲界人天合以爲一也. 色界地中下三禪

處卽以爲三. 通前爲四. 無色界中下三空處

復以爲三. 通前說七. 問曰. 欲界有三塗盤. 何

故不說. 論言. 三塗有苦前逼識不樂安. 故非

識處. 於色界中第四禪處何故不說. 論言. 彼

中有無想報殘害心識. 又四禪中有五淨居

樂心涅槃殘滅心識. 不欲久安故非識處. 無

色界中非想天處何故不說. 論言. 彼中有滅

盡定. 亦滅心識. 識不樂安故非識處. 第八宣

說八邪爲種. 邪見邪思惟邪念邪定邪語.

邪業邪命邪精進是其八也. 第九宣說九惱

處爲種. 愛我怨家. 憎我善友及與我身. 爲三

惱處. 景世分別卽爲九也. 三第十宣說十不善

業道以爲佛種. 殺盜邪□妄言綺語兩舌

惡罵貪瞋邪見是其十也. 其第十一六十二

見以爲佛種. 廣如別章. 此應具論. 其第十二

宣說一切煩惱爲種. 上來別論. 下總釋之. 曰

何謂也問前起後. 此皆生死障道之法. 今說

佛種其義何謂. 下對釋之. 義意如前. 有煩惱

者能厭生死. 心大菩提故名佛種. 又能行非

通達佛道亦名佛種. 文中有三. 一就愛煩惱

釋爲佛種. 二又如殖下就見煩惱釋爲佛種.

三是故當知一切煩下. 通釋一切煩惱爲種.

前中初法. 次喩. 後合. 法中若見無爲入正不

能復發三菩提心. 擧非顯是. 聲聞見證無爲

中              欄

涅槃爲入正位. 於中樂著不能心大. 是故不

能發菩提心. 是中亦應明凡能發. 文略不說.

□前可知. 喩中高原不生蓮華. 喩前非也. 取

著無爲名高陸地. 卑濕□泥乃生此華. 喩前

所明凡夫能也. 合中如是見無爲法入正位

者不生佛法. 合前高原不生蓮華. 煩惱泥中

乃有衆生3趣佛法耳. 合濕□泥乃生此華. 就

見煩惱釋爲種中. 先喩. 後合. 喩中殖種於空

不生. 喩小非種. 菩提心法名之爲種. 用敎聲

聞名之爲殖. 聲聞樂寂說之爲空. 以樂寂故

不起大心名終不生. 糞壤之地乃得滋茂. 喩

凡是種. 我見衆生名糞壤地. 此能決意心大

菩提名能滋茂. 下合顯法. 入無爲者不生佛

法. 合前殖種於空不生. 起我見心如須彌山

猶能發心. 合糞壤地乃能滋茂. 五見斯能. 我

見是本. 所以偏說. 自下第三通釋一切煩惱

爲種. 是故當知一切煩惱爲如來種. 乘前顯

後. 是前愛見爲佛種故. 當知其餘一切煩惱

皆如來種. 此顯是也. 下彰其非. 前喩. 後合.

不能隨染行非通道. 名爲不入煩惱大海. 以

不入故不能得生一切智寶. 自下第二. 迦葉

述[&FFFF]#. 爾時迦葉嘆言善哉快說是語. 是[&FFFF]#語

也. 誠如下述. 於中四對. 皆初述前凡夫爲種.

後述向前小乘非種. 四對何別. 第一明其煩

惱衆生能爲佛種二乘不能. 第二明其惡業

衆生能爲佛種二乘不能. 三雙結前二. 四雙

釋前二. 就初對中. 誠如所言塵勞之疇爲如

來種. 述前凡夫能爲佛種. 煩惱□汚名之爲

塵. 有能勞亂. 說以爲勞. 疇謂疇輩亦曰疇類.

下              欄

起煩惱者疇輩品類名塵勞疇. 此等實能爲

如來種. 我等今者不復堪任發菩提心. 呵毁

二乘成前文中小乘不能. 爲二對中. 初言乃

至五無間罪猶能發意生於佛法. 述前凡夫

能爲佛種. 越輕擧重故曰乃至. 五逆名義如

上所辨. 言無間者解有四義. 一趣報無間. 造

作逆罪捨此身已直入阿鼻. 前念人間後念

已在. 故曰無間. 二身形無間. 阿鼻地獄縱廣

正等八萬由旬. 一人入中身亦遍滿. 第二人

入身亦遍滿. 如是一切. 故曰無間. 三壽命無

間. 餘地獄中數生數死. 阿鼻不爾. 一生其中

壽命一劫. 中無間絶故曰無間. 四受苦無間.

餘地獄中苦樂間雜. 阿鼻不爾. 受苦相續時

無暫間故曰無間. 五逆之義具此四義. 故曰

無間. 此業雖重猶能發意生於佛法. 如世王

等. 而今我等永不能發. 呵毁二乘成上文中

聲聞非種. 於中初法. 次以喩顯. 眼等名根. 根

壞名敗. 根壞之人名根敗士. 於色聲等不能

昭[&FFFF]#. 不爲五塵之所資益. 名於五欲不能復

利. 下合顯法. 如是聲聞諸結斷者. 合根敗士.

於佛法中合於五欲. 無所復益永不志願. 合

不復利. 第三結中. 言是故者是塵勞疇爲如

來種. 五無間罪生佛法故. 凡於佛法有其反

復. 造惡違背還能趣心名有反復. 是前我等

不復堪任發菩提心. 聲聞結斷於佛法中無所

益故聲聞無也. 第四釋中. 所以者何徵前起

後. 何以凡夫偏有反復聲聞獨無. 下對釋之.

凡聞佛法起無上心不斷三寶. 釋前凡夫有

反復也. 正使聲聞終身聞法力無畏等永不

經數: 一七七六

經名:維摩義記卷第三末

頁數: 四八九

上              欄

能發. 解釋向前聲聞無也. 聲聞樂寂無苦可

厭. 不能隨有悲念衆生. 故不能發. 上明所行.

下明所成. 於中普現初問起發. 此問由上空

室而起. 維摩下答. 於是維摩以偈答曰. 經家

序列. 偈言要略. 少字之中能攝多義. 故以偈

答. 下彰答辭. 辭中合有四十二偈. 前三十九

隨問正答. 後三結歎. 前正答中初十一偈明

其所成. 卽是所有. □滅已下有二十八偈. 彰

其所作. 前十一中相從爲四. 初有七句. 約世

內親以顯其德. 次有一句. 約世住處以彰其

德. 次有五句. 約世外親以明其德. 四攝已下

七行三句. 約世資具以辨其德. 初中智度菩

薩母者. 照空實慧名爲智度. 此能內養故說

爲母. 所言方便以爲父者. 隨有巧智名爲方

便. 此能外資故說爲父. 智度之母大智論中.

名波若道. 方便之父大智論中. 名方便道. 一

切導師無不由生. 擧佛類己. 法喜妻者聞法

1度悅名爲法喜. 如妻2逼情故說爲妻. 慈悲

女者慈悲愍物. 如世女人多懷慈愛. 故說爲

女. 善心男者善心堅正名爲誠實. 如男性堅.

故說爲男. 次約住處以顯其德. 所言畢竟空

寂舍者. 因緣諸法性相皆空名畢竟空. 此爲

聖依. 其猶舍宅故名爲舍. 次約外親以顯其

德. 初言弟子衆塵勞者. 一切煩惱諸惡衆生

名衆塵勞. 用此以爲所化所攝. 故名弟子. 隨

意所轉釋爲弟子. 任已化益名隨意轉. 所言

道品善知識者. 三十七覺名爲道品. 此能導

人至大菩提. 故名知識. 由成正覺釋爲知識.

所言諸度法等侶者. 十波羅蜜名諸度法. 隨

中              欄

人至果故爲等侶. 下約資具以顯其德. 初言

四攝衆伎女者. 四攝攝人如伎3Ｃ衆. 故名伎

女. 歌詠法言以自娛釋名爲音樂. 總持園者.

陀羅尼德名爲總持. 統攝多法持而不忘. 如

園苑中多有果[&FFFF]#. 故如園苑. 無漏樹者. 離垢

淨德名無漏法. 差別如林. 高出如樹. 覺意華

者. 七覺支行名爲覺意. 念擇精進□定喜捨

是其七也. 此在修道親生佛德如華生果. 故

說爲華. 華有三義. 一感果義. 如草木華. 二淸

淨義. 如世蓮華. 在泥不汚. 三莊嚴義. 如世華

□. 此文具有. 今言覺意淨如華者. 是感果華.

解脫果者. 無學聖德. 是解脫智. 從前七覺華

中出生如世果實. 故說爲果. 乃解池者. 八解

脫德能除垢染如世池水. 故名浴池. 義如後

釋. 定水滿者. 八解位中諸定充盈名定水滿.

布七華者. 七淨之德淸淨如華名七淨華. 此

華唯取淸淨之義. 何等爲七. 一是戒淨. 二是

定淨. 三是見淨. 四度疑淨. 五道非道淨. 此前

五種大小名同. 後二小異. 小乘法中第六行

淨. 第七名爲行斷智淨. 大乘法中第六行斷.

第七思量菩提分法上上淨矣. 此七約行. 要

唯三學. 初一戒學. 次一定學. 後五慧學. 約位

分之. 初二在於見道已前. 良以見前創捨外

凡[&FFFF]#重之過. 持戒遮防故先明戒. 欲心出道

非定不出. 故後明定. 次三在於見道之中. 創

捨外凡. 以見道中斷除身見故立見淨. 斷除

疑心說度疑淨. 斷除戒取是故宣說道非道

淨. 謂知無漏聖慧是道戒等非道. 名道非道.

問曰. 見中是斷十使. 以何義故. 偏說此三. 如

下              欄

涅槃釋. 此三重故. 所以偏說. 又見道中雖斷

十使五見及疑見道中盡與其斷名. 貪瞋癡

慢見中不盡不與斷稱. 就所斷中. 三本. 三隨.

身見是本. 邊見是隨. 戒取是本. 見取是隨. 疑

心是本. 邪見是隨. 經中就本. 爲是偏說斷二

結矣. 以斷三結故說三淨. 後之二種大小不

同. 若依小乘在修道中宣說行淨. 以起無漏

修道行故. 在無學道說行斷淨. 以得畢竟斷

結行故. 若依大乘後之二種[&FFFF]#在修道. 七地

已還說行斷淨. 以其修習斷結行故. 八地己

上說思菩提上上淨矣. 此以七淨位分上下故

名爲布. 所言浴此無垢人者. 彰前八解定水

七淨之功用也. 依前三德蕩除心垢故名爲

浴. 所浴是誰. 謂無垢人. 問曰. 無垢復何. 須

浴. 釋言. 由浴故得無垢. 據終彰始. 故言沿此

無垢人矣. 此亦得名約始論終. 是故名爲浴

無垢人. 何誰是乎. 汎爾論之名佛如來爲無

垢人. 卽文以心名維摩詰爲無垢人. 所言象

馬五通馳者. 神足天眼天耳他心及與宿

命是其五通. 乘之去來事同象馬. 所任駿疾.

故名爲馳. 大乘車者. 以大乘法運載一切物.

故名爲車. 依法巧修名爲調御. 調由情專故

云一心. 遊於八正出其行處. 正見正思正

語正業正命正精進正念正定是其八也.

相具嚴容者. 世人多以天冠臂印環玔等事

莊嚴形容. 維摩不爾. 具足三十二相功德莊

嚴己容. 衆好飾姿者. 世人多以脂粉等事瑩

飾姿首. 維摩不爾. 八十種好莊飾其姿. □愧

服者. □愧之心能防諸過. 如世衣服能遮形

經數: 一七七六

經名:維摩義記卷第三末

頁數: 四九○

上              欄

醜. 故爲上服. 深心華□者. 信樂慇至名曰深

心. 能嚴法身如世華□. 此華唯取莊嚴義也.

富有七財寶者. 家□曰富. 富有何等. 謂七財

寶. 信戒施聞慧及□愧是其七也. 此能資

助故名財寶. 敎授滋息者. 向前七財因師敎

授故得滋息. 如所說行□向大利者. 依師敎.

授隨順修行. 以己所行□向菩提. □施衆生.

□於實際. 令行增廣. 名爲大利. 四禪爲床坐

者. 八禪定中前之四禪有多力用. 聖者多依

故爲床坐. 從於淨命生者. 一切世人邪命自

言. 名之爲生. 菩薩不爾. 正命自言名淨命生.

多聞增智慧者. 世人多以習誦外典而增智

慧維摩不爾. 博受聖敎而增智慧. 以爲自覺

音者. 用所聞法以爲自覺之音聲也. 甘露法

之食者. 佛法美善事同甘露. 以此資神如食

資身. 故名爲食. 食有二種. 一者世間. 二者出

世. 世食有四. 一者段食. 二觸食. 三者思食.

四者識食. 出世之食有其五種. 一法喜食. 二

禪悅食. 三者願食. 四者貪食. 五解脫食. 今就

出世且擧法食. 解脫味漿者. 無漏解脫爲聖

愛樂. 名之爲味. 此能潤神故說爲漿. 此亦卽

是解脫食耳. 淨心□浴者. 十五淨心名爲淨

心. 如地持說. 出障離染名爲□浴. 前八解等

是其能浴. 此是所浴. 戒品塗香者. 惡業臭弊

戒能防息. 故曰塗香. 上來第一明其所成. 亦

名所有. 自下第二. 明其所作. 有二十八偈. 於

中有四. 初偈自利起離過行. 次有一偈. 明其

利他. 現化隨物. 次有一偈. 復明自利. 起集善

行. 離知已下有二十五偈. 復明利他. 變化度

中              欄

物. 初中□滅煩惱賊者. 正明所作. 勇健無踰

辨勝過劣. 二乘近學治障不過名無能踰. 降

伏四魔重明所作. 義如上辨. 勝幡建場重復

顯勝. 世人□勝立幡以表. 菩薩□勝現坐道

樹成佛以表. 法從喩稱. 故言勝□建道場矣.

就第二段利他行中. 雖知無起滅知理常寂.

示彼故有生受身隨物. 悉現諸國有緣斯起.

如日無不見立喩顯示. 就第三段自利行中.

供養十方無量如來. 供佛心福. 諸佛及己無

分別想. 觀空修智. 已佛皆如. 故無分別. 就第

四段利他行中. 二十五偈相從爲二. 初之一

偈淨土化生. 後二十四偈神通益物. 前中初

言雖知佛國及與生空. 知理常寂. 而常修土

敎化群生. 隨有益物. 空不乖有故. 知國空常

修淨土. 知衆生空而常敎化. 就後神通益物

之中. 二十四偈相從爲三. 初有八偈. 明其變

化自在之行. 劫中有疾下六偈之文. 明其隨

苦救濟之行. 示受五欲下十偈之文. 明其巧

便攝物之行. 初中八偈相從爲四. 初有三偈.

明其衆生世間之化. 次有一偈. 器世間化. 次

三偈半. 重明衆生世間之化. 下有半偈. 重復

明其器世間化. 就初衆生世間化中. 初之一

偈化同物形. 諸有衆生類形聲及威儀者. 擧

其所同. 行住坐臥名曰威儀. 無畏菩薩一時

盡現. 明其能同. 十明之中有一智明名爲安

住無畏神力. 菩薩住此故能隨生一時盡現.

中間一偈化同物行. 覺知魔事內心明了. 壞

亂他善名爲魔事. 如大品經魔事品說. 菩薩

悉知而示隨行. 現化隨物. 以善方便內心善

下              欄

巧. 十方便慧於空不著名方便智. 亦可權實

二智之中權巧之智名方便智. 隨意皆現. 廣

化隨物以得巧慧故能皆現. 未後一偈化同

物報. 示老病死正化同物. 亦能現生. 偈□不

說. 成就群生明化利益. 了知如幻者. 知有體

虛. 知其生老病死等事猶如幻化. 於中不畏.

通達無□者. 所作自在. 由其通達如幻化故.

常能現爲. 故曰無□. 此初段竟. 次下一偈器

世間化. 或現劫燒天地皆洞然. 彰其所爲. 劫

有內外. 約就世界成壞明劫. 名之爲外. 約就

衆生內報明劫. 名之爲內. 外劫有三. 謂水火

風. 廣如經說. 此應具論. 然今文中且擧火劫.

內劫如後. 衆1生有常相照令知無常. 明其化

意. 謂令照知覺世無常. 此第二竟. 次三偈半

重明衆生世間之化. 於中初偈出世法化. 無

數衆生俱請菩薩. 物機感聖. 一時到舍. 菩薩

等2起. 化令向道. 因赴攝益. 其次一偈世俗

法化. 經書[&FFFF]#術工巧伎藝盡現行此饒益群

生. 次有一偈. 外道法化. 世衆道法外道法也.

悉於出家菩薩示同. 因以解人惑. 因同化益.

漸敎捨邪名解人惑. 而不墮邪自解無失. 下

有半偈諸天身化. 或作日月現作日月星宿

諸天. 且言日月. 梵王世界主者. 作大梵王. 千

世界主餘天亦作. 文略不明. 此第三竟. 下有

半偈重復明其器世間化. 或作地水或作風

火. 上來八偈明其變化自在之行. 自下第二

明救苦行. 有其六偈. 初之四偈救濟人苦. 後

之兩偈救惡道苦. 前四偈中初之三偈. 於三

劫時能救物苦. 內劫有三. 所謂飢饉. 疾病刀